Slag van Majuba - Wikipedia
(Aangestuur vanaf Majuba)
Slag van Amajuba
Deel van die Eerste Vryheidsoorlog
Die Slag van Majuba, geteken deur Richard Caton Woodville vir die Illustrated London News
27 Februarie 1881
Majubaberg, naby Volksrust,
Deurslaggewende oorwinning vir die Boere
Generaal-majoor Sir George Pomeroy Colley Nicolaas Smit, Stephanus Roos, Danie Malan, Joachim Ferreira
405 infanterie 400-500
92 dood, 134 gewond, 59 gevangegeneem 2 dood, 6 gewond
Die Slag van Majuba was die laaste van vier militêre botsings tussen Groot-Brittanje en die Boere van Transvaal gedurende die Eerste Vryheidsoorlog (Desember 1880 – Maart 1881). Dit het op 27 Februarie 1881 plaasgevind. Die klinkende oorwinning – en vernederende neerlaag vir die Britte – wat die Boere behaal het, het die Britte gedwing om Transvaal weer sy vryheid te gee, nadat dit op 12 April 1877 geannekseer is ('n verbreking van die Sandrivierkonvensie van 1852).
2 Britse reaksie
3 Majuba: die geveg
5 Kulturele erfenis
Boerereaksie[wysig | wysig bron]
Britse reaksie[wysig | wysig bron]
Op 28 Januarie 1881 met die (Slag van Laingsnek) het Generaal Colley se magte probeer om Laingsnek te verower, maar moes die aftog blaas nadat Kolonel Deane en baie van sy troepe gesneuwel het. Op 8 Februarie 1881 (Die Slag van Ingogo, ook bekend as die Slag van Skuinshoogte) het Colley se troepe weer onsuksesvol met die Boere onder Generaal Nicolas Smit slaags geraak.
Majuba: die geveg[wysig | wysig bron]
Daardie Sondagoggend het die Boere onmiddellik nadat hulle die Britse soldate op die berg gesien het, planne beraam om dit te bestorm. Generaal Nicolaas Smit, die bevelvoerder, het vrywilligers gevra en drie afdelings is gevorm onder leiding van kommandant Joachim Ferreira, assistent-veldkornet Fanus Roos en assistent-veldkornet Danie Malan. Generaal Smit het opdrag gegee dat die manne bo 50 agter die rotse van die eerste plato moes bly skuil en na elke Engelsman wat sy kop oor die boonste rand uitsteek, moes skiet. Dit het dit moontlik gemaak vir die res van die Boere om onder vuurdekking tot reg onder die kruin te kom, wat hulle net voor die middaguur, na 'n klim van ses uur, bereik het.
Intussen het Colley opdrag gegee dat die berg vir ten minste drie dae verdedig moes word en hy en baie van die troepe wat dwarsdeur die nag die berg uitgeklim het, het verlore slaap ingehaal.
Die berg Majuba
Teen 12:45 het die Boere met hewige geweervuur op Gordon se koppie losgebars en dit verower. Gedurende die volgende uur, het die Boere oor die kruin gestroom en die Britte met akkurate skietwerk groot verliese toegedien. Daar was groot verwarring en die Britte het na die suidekant van die bergtop begin vlug. Generaal Colley is bokant sy regteroog raakgeskiet en is op die berg oorlede. Die res van die Britse mag het oor die agterste kruin gespring en is beseer, geskiet of gevange geneem.
'n Vredesooreenkoms is geteken, wat later tot die Pretoria-konvensie tussen die Britte en die jong Suid-Afrikaanse Republiek gelei het en die Eerste Vryheidsoorlog beëindig het.
Die Britte kon die vier volslae nederlae (Bronkhorstspruit, Laingsnek, Skuinshoogte en Majuba) nie gou vergeet nie. Dit het waarskynlik gevolge gehad tydens die Tweede Vryheidsoorlog, beter bekend as die Anglo-Boereoorlog van 1899–1902: "Remember Majuba!" het 'n strydkreet geword.
Die Suid-Afrikaanse Krygshistoriese Vereniging het 'n volledige verslag van die veldslag, met kaarte, op hulle webwerf. Die webadres verskyn hieronder.
Die Majuba-slagveld, Plaas Majuba-Noord 11267, Newcastle-distrik, is op 30 Junie 1989 as 'n bewaringsgebied verklaar en word beskerm ingevolge van die Wet op Nasionale Erfenishulpbronne (25/1999).
d'Assonville, V.E.: "Majuba". Uitgewer: Marnix, 1996.
Volksrust Municipality (en)
The South African Military History Society Journal vol 5 no 2. (Besonderhede, prente en kaarte van die veldslag) (en)
The battle of Majuba Hill (en)
↑ Suid-Afrikaanse Erfenishulpbronagentskap - "Item: 77041", besoek op 17 Mei 2012
Koördinate: 27°27′42″S 29°51′41″O﻿ / ﻿27.4616°S 29.8613°O﻿ / -27.4616; 29.8613
Ontsluit van "https://af.wikipedia.org/w/index.php?title=Slag_van_Majuba&oldid=1684255"
Veldslae tydens die Eerste Vryheidsoorlog
Die bladsy is laas op 1 Julie 2018 om 13:54 bygewerk.